laion/Wikipedia-Exotic huggingface dataset:
אפונה

אפונה (או אפון מתורבת; שם מדעי: Pisum sativum) הוא צמח ממשפחת הקטניות, בעלת זרעים עגולים וירוקים הגדלים בתרמיל. מחזור חייה הוא כשנה. היא נאכלת בתבשיל, משומרת או חיה ואף כחטיף מטוגן. אפון (שם מדעי: Pisum) הוא סוג צמחים במשפחת הקטניות. מינים רבים מסוג אפון שויכו במהלך השנים לסוג טופח כמו אפונה ריחנית. לפי שיטת המיון הנוכחית, הסוג אפון (Pisum) בוטל ואוחד עם הסוג טופח בשנת 2017. שמם המדעי של ארבעת המינים של האפון שגדלים בישראל שונה. ולא רק זאת, לפי שיטת המיון הנוכחית, המינים אפון קיפח ואפון נמוך נחשבים לשמות נרדפים לאפון תרבותי ונכללים בו. ולפיכך בישראל וסביבתה 26 מינים של טופח. במשנה מופיע השם "אפונים", אם כי יש מן החוקרים שזיהו את האפונים במשנה דווקא עם החמצה (חומוס). מלבד האפון המתורבת קיימים עוד שלשה מיני בר בסוג אפון: אפון מצוי (Pisum fulvum), אפון קיפח (Pisum platius), ואפון נמוך (Pisum syriacum). שלושתם קיימים בארץ ישראל. הורי הבר של האפון התרבותי הם האפון הקיפח והנמוך, מכיוון שהם בני הכלאה איתו וצבע הפרחים הארגמני שלהם מתאים לאפונה התרבותית, בעוד צבע הפרחים של האפון המצוי הוא כתום-קרם. באפוני הבר היה מנגנון הפצה של זרעים, בצורה שבה התרמילים היו מתפתלים סביב עצמם, מתבקעים וזורקים את הזרעים למרחק של מספר מטרים. בתרמיל אפונה יהיו בין חמישה אפונים לשמונה אפונים בזנים של אפונה עדינה יותר. האפונה נמצאה בחפירות ארכאולוגיות המתוארכות לתקופת זמן של 10,000 שנים לפחות. השרידים הקדומים ביותר נמצאו בטורקיה, עיראק וישראל. האפונה נפוצה באירופה, סין והודו. לאחר בישול, אפונה מכילה כ-22% חלבון, והיא עשירה בוויטמינים, מינרלים וסיבים תזונתיים. אפונה נחשבת על ידי רבים כמקור בריא לחלבון מן הצומח. צמח האפונה שימש מושא למחקריו של גרגור מנדל, נזיר צ'כי שחי במאה ה-19, ערך הכלאות בזנים טהורים של אפונה, וכך גילה וניסח את חוקי התורשה. אפונה, באתר אנציקלופדיה בריטניקה (באנגלית) אפונה, דף שער בספרייה הלאומית אפונה, באתר ITIS (באנגלית) אפונה, באתר NCBI (באנגלית) אפונה, באתר האנציקלופדיה של החיים (באנגלית) אפונה, באתר צמח השדה אפונה, באתר צמחיית ישראל וסביבתה אפונה, באתר Tropicos (באנגלית) אפונה, באתר GBIF (באנגלית) אפונה, באתר The Plant List (באנגלית) אפונה, באתר IPNI (באנגלית) רן שפירא, מהפכה בגרגר אפונה, באתר הארץ, 3 באפריל 2008 רפי כהן, תרמיל הקסמים: רפי כהן עם מתכוני אפונה, באתר ynet, 10 בפברואר 2012 גידול אפונה, באתר 'אורגניקו' Lathyrus oleraceus Lam, POWO plants of the World Online. Published on the Internet למשל: משנה, מסכת כלאים, פרק ג', משנה ב' אפון ואפונה, באתר האקדמיה ללשון העברית
כליזטורי

כליזטורי (באנגלית: Kleztory) הוא הרכב כליזמר ומוזיקה עולמית, שנוסד בשנת 2000 ומקום מושבו במונטריאול, קנדה. תוך שמירה על המורשת העשירה של הכליזמר, כליזטורי מנצל את חופש הפעולה כדי לעבד חלקים מהמחזות המסורתיים – הדבר מקנה למוזיקה שלו ייחודיות וטעם מיוחד. ההרכב מושפע מהרבה מקורות השראה הכוללים מוזיקת ג'אז, קלאסית, צוענית, קאנטרי, עממית ובלוז. ההרכב זכה בפסטיבל המוזיקה היהודית הבינלאומי השלישי באמסטרדם בשנת 2012 וכן בפרס "אופוס" באותה שנה ל"אלבום מוזיקת ג'אז / עולמית הטוב ביותר של השנה בקוויבק". חברי הלהקה הם אלבירה מיסבחובה (כינור), אייראט אישמוראטוב (קלרינט וקלרינט בס), מארק פצמה (בס כפול), דני ניקולס (גיטרה) ומלאני ברגרון (אקורדיון). כליזטורי נגן במספר רב של אירועים במונטריאול, ובין השנים 2000-2017 הופיע בלמעלה מ-800 אירועים מסביב לעולם. בשנת 2012 כליזטורי נבחר כמשתתף הקנדי היחיד בפסטיבל המוזיקה היהודית הבינלאומי באמסטרדם וזכה בהצלחה בפרס הכליזמר שבעיר פירט ובזכות זה הופיע בפסטיבל הכליזמר שבפירט באביב העוקב. 2001 – "כליזטורי" – מוזיקת כליזמר 2004 – כליזמר עם יולי טורובסקי ותזמורת המוזיקאים ממונטריאול (הקלטות צ'אנדוס) 2007 – "נומייד" (אמריקס) 2013 – "ארייבל" (אמריקס). 2014 – מועמד ל"האלבום המסורתי של השנה" באיגוד קוויבק לתעשיית ההקלטות, הופעות וסרטונים על "ארייבל'. 2012 – זוכה פרס "אופוס" על אלבום מוזיקת ג'אז / עולמית של השנה בקוויבק על "נומייד". 2012 – זוכה פרס הכליזמר שבפירט בפסטיבל המוזיקה היהודית הבינלאומי באמסטרדם. מדיה וקבצים בנושא כליזטורי בוויקישיתוף אתר האינטרנט הרשמי של כליזטורי כליזטורי, באתר MusicBrainz (באנגלית) כליזטורי, באתר Discogs (באנגלית) Bruno Deschênes (1 ביולי 2008). "Kleztory: the soul of klezmer music in Quebec". Montreal: La Scena Musicale - Vol. 13. נבדק ב-2016-12-12. {{cite news}}: (עזרה) "Kleztory: Past shows". Montreal: kleztory.com. נבדק ב-2016-12-12. "Erstklassig besetztes Intermezzo". Fürth, Germany: Stadt Fürth. 10 במרץ 2013. נבדק ב-2016-12-26. {{cite news}}: (עזרה) "Intermezzo Klezmer Festival in Fürth". Hannover, Germany: Israel Magazin. 7 בפברואר 2013. נבדק ב-2016-12-26. {{cite news}}: (עזרה) Chandos Kleztory. Kleztory: Releases. ADISQ/Album of the Year 2014 – Traditional. Opus Award Gala 2006-2007.
870-879 לפנה"ס

שימו לב: ערך זה מכיל אירועים מן השנים 879 - 870 לפנה"ס 878 לפנה"ס - המלך לי משושלת ג'ואו מתמנה למלך בסין. 878 לפנה"ס - שושנק השני מחליף את תקלות הראשון ומתמנה למלך מצרים מהשושלת ה-22 של מצרים. 871 לפנה"ס - אחאב מתמנה למלך ישראל. 872 לפנה"ס - הצפה חריגה בחוזקתה של היאור (הנילוס) מציפה את רצפת מקדש לוקסור.  872 לפנה"ס - אשורקון השני מלך מצרים מחליף את שושנק השני ומתמנה למלך מצרים מהשושלת ה-22 של מצרים. עמרי, מלך ישראל (מלך בשנים 871 - 882 לפנה"ס). אחאב, מלך ישראל (מלך בשנים 852 - 871 לפנה"ס). אסא, מלך יהודה (מלך בשנים 867 - 908 לפנה"ס). אשורנצירפל השני, מלך אשור (מלך בשנים 859 - 883 לפנה"ס). מדיה וקבצים בנושא 870-879 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
המצע האזרחי

האם התכוונתם ל... המצע האזרחי (פולין) המצע האזרחי (רוסיה)
כמעט מפורסמים

כמעט מפורסמים (באנגלית: Almost Famous) הוא סרט קולנוע שביים וכתב קמרון קרואו ויצא בשנת 2000. עלילתו מבוססת על חייו של קרואו כנער עיתונאי במגזין ה"רולינג סטון". הסרט מתחיל בשלהי שנות השישים, כשסצנת ה"סקס, סמים ורוקנ'רול" תופסת תאוצה וסוחפת אחריה בני נוער ברחבי העולם, במקביל לשמרנות מצד המבוגרים. ויליאם מילר בן ה-11 (פטריק פיוגיט) גר עם אחותו הגדולה בסן דייגו תחת משטרה הקשוח של אימם הדאגנית והשמרנית (פרנסס מקדורמנד). האם עושה מעשים יוצאי דופן כמו לחגוג את חג המולד בחודש ספטמבר על מנת שהוא לא יהיה ממוסחר. אחותו המרדנית של ויליאם שאינה יכולה יותר, עוזבת את הבית בגיל 18 כדי להפוך לדיילת, ומשאירה לו את אוסף התקליטים שלה. כעבור 4 שנים ויליאם הוא אינטלקטואל רוקנ'רול שכותב למגזיני מוזיקה מקומיים. כישרונו מתגלה בידי עורכי מגזין "הרולינג סטון" הנחשב, ואלה, בלי לדעת את גילו, שוכרים אותו כדי לסקר להקה בתחילת דרכה, "סטילווטר" במהלך סיבוב הופעות. ברשות אמו ובעזרתו של כתב הרוק לסטר בנגס (פיליפ סימור הופמן) הוא מצטרף אל הלהקה, ונוסע עמם מקליפורניה ועד ניו יורק באוטובוס שבהמשך מוחלף במטוס פרטי. במהלך סיבוב ההופעות הוא נחשף לצד המכוער של עולם הרוק: סמים, התעמתויות בין חברי להקה, מסחור מצד חברות התקליטים, ומעל הכל, היחס המתנשא של כוכבי הרוק למעריצות הנגררות אחרי הלהקה. ויליאם מתאהב בנערה שמכנה את עצמה "פני ליין" (קייט הדסון), מעריצה מסורה אך שברירית שמנסה לרכוש את ליבו של גיטריסט הלהקה, ראסל האמונד (בילי קרודופ). האמונד הוא כוכב על שמנצל את פני ליין ומסתיר אותה מאשתו. הסרט כולל שירי רוק קלאסיים של להקות רוק אגדיות, שמשווים לסרט אווירה ברוח התקופה. 4 מועמדויות לפרס אוסקר: שתי שחקניות המשנה קייט הדסון ופרנסס מקדורמנד, עריכה (סער קליין הישראלי) ותסריט מקורי של קמרון קרואו, עליו זכה בפרס. 6 מועמדויות לפרס ה"באפטא" (האוסקר הבריטי), ובהן לסרט הטוב ביותר. הסרט זכה בקטגוריות תסריט מקורי וסאונד. 5 זכיות בפרסי איגוד מבקרי הקולנוע של בוסטון. 3 זכיות בפרסי איגוד מבקרי הקולנוע של שיקגו. 2 זכיות בפרסי איגוד מבקרי הקולנוע של פלורידה. מועמדות לאיגוד הבמאים האמריקני לבמאי קמרון קרואו. 4 מועמדויות לפרסי גלובוס הזהב, שתי זכיות: הסרט הקומי ושחקנית משנה קייט הדסון. 3 מועמדויות לפרס איגוד השחקנים האמריקני. בשנת 2019 הועלה מחזמר בעל אותו שם המבוסס על הסרט בסן דייגו. "כמעט מפורסמים", במסד הנתונים הקולנועיים IMDb (באנגלית) "כמעט מפורסמים", באתר נטפליקס "כמעט מפורסמים", באתר AllMovie (באנגלית) "כמעט מפורסמים", באתר Rotten Tomatoes (באנגלית) "כמעט מפורסמים", באתר Box Office Mojo (באנגלית) "כמעט מפורסמים", באתר Metacritic (באנגלית) "כמעט מפורסמים", באתר אידיבי "כמעט מפורסמים", באתר Hulu סרטים (באנגלית) "כמעט מפורסמים", במסד הנתונים הקולנועיים KinoPoisk (ברוסית)
880-889 לפנה"ס

שימו לב: ערך זה מכיל אירועים מן השנים 889 - 880 לפנה"ס 889 לפנה"ס - תקלות הראשון מחליף את אביו אשורקון הראשון ומתמנה למלך מהשושלת ה-22 של מצרים. 883 לפנה"ס - אלה מלך ישראל עולה למלכות לאחר מות אביו בעשא, נרצח על ידי גנרל מצבאו בשם זמרי אשר תופס את המלוכה בישראל, עד הירצחו הוא מלך על ישראל כשנתיים. 883 לפנה"ס - אשורנצירפל השני מחליף את אביו תוכולתי-נינורתה השני ומתמנה למלך אשור. 882 לפנה"ס - זמרי מלך ישראל רוצח את המלך אלה ותופס את השלטון בממלכת ישראל. הוא שולט בישראל במשך כשנה. 881 לפנה"ס - תבני בן גינת, מלך ישראל, מולך על ישראל במשך מספר חודשים ועוד כ-4 שנים של מלוכה חלקית עם עמרי עד שנרצח על ידי עמרי שתופס את המלוכה בישראל. 880 לפנה"ס - אשורנצירפל השני מעביר את בירת הממלכה האשורית המעיר אשור לכלח (נמרוד המודרנית). אריה מכונף בעל פרצוץ אנושי (למסו) נחשב כמגן העיר על ידי התושבים. אסא, מלך יהודה (מלך בשנים 867 - 908 לפנה"ס). בעשא, מלך ישראל (מלך בשנים 883 - 903 לפנה"ס). אלה מלך ישראל, (מלך בשנים 882 - 883 לפנה"ס). זמרי מלך ישראל, (מלך בשנים 881 לפנה"ס-882 לפנה"ס). תבני בן גינת, מלך ישראל (מולך על ישראל במשך מספר חודשים ועל חלקה עוד כ-4 שנים) עמרי, מלך ישראל (מלך בשנים 871 - 881 לפנה"ס). אשורנצירפל השני, מלך אשור (מלך בשנים 859 - 883 לפנה"ס). תוכולתי-נינורתה השני, מלך אשור (מלך בשנים 884 - 891 לפנה"ס). מדיה וקבצים בנושא 880-889 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
ויקיפדיה הנורווגית

קיימות שתי גרסאות של ויקיפדיה הנורווגית, האחת כתובה בנורווגית ספרותית (וממלכתית) והשנייה כתובה בנורווגית חדשה. נכון ל-22 בספטמבר 2024 ישנם בגרסה הספרותית-ממלכתית 635,695 ערכים ו-1,125 משתמשים פעילים, ובגרסה החדשה 170,793 ערכים ו-134 משתמשים פעילים. האתר no.wikipedia.com (ומאוגוסט 2002 no.wikipedia.org) הושק ב-26 בנובמבר 2001. משנת 2005 האתר נועד להוות גרסה של מיזם ויקיפדיה בשפה הנורווגית הספרותית. האתר nn.wikipedia.org הושק ב-31 ביולי 2004 ונועד להוות גרסה של ויקיפדיה בשפה הנורווגית החדשה בלבד. האתר הראשון, ויקיפדיה הנורווגית המקורית (Norsk Wikipedia), הושק ב-26 בנובמבר 2001, ולא ציין בפני קהל הכותבים והקוראים באיזה מצורות הנורווגית יעשה בו שימוש. בפועל, מרבית הערכים נכתבו בנורווגית ספרותית. כתובת האתר הראשונית הייתה no.wikipedia.com, אך באוגוסט 2002 כל גרסאות הוויקיפדיה הועברו לדומיין wikipedia.org, לאחר שג'ימי ויילס קבע חד משמעית כי באתרי ויקיפדיה לעולם לא יוצגו פרסומות. הגרסה של ויקיפדיה עבור השפה הנורווגית החדשה הושקה ב-31 ביולי 2004 וצמחה במהרה. בעקבות הצבעה שנערכה בשנת 2005, אתר ויקיפדיה הנורווגית הראשון יוקדש אך ורק לשפה הנורווגית הספרותית. עד לפברואר 2007, מהדורת ויקיפדיה בנורווגית ספרותית/ממלכתית הכילה מעל 100,000 ערכים, ומהדורה השפה הנורווגית החדשה כללה מעל 20,000 ערכים. בפברואר 2006, מהדורת ויקיפדיה הנורווגית הבכורה הייתה לוויקיפדיה ה-13 במספר שחצתה את רף 50 אלף הערכים הראשונים. שנה לאחר מכן, היא נהייתה למהדורה הרביעית שחוצה את רף 100,000 הערכים הראשונים. לאחר שויקיפדיה הפינית עקפה אותה באפריל 2007, היא חזרה להיות המהדורה ה-14 בגודלה בוויקיפדיה. בספטמבר 2007 ויקיפדיה בנורווגית ספרותית עקפה את ויקיפדיה הפינית, וכך נהייתה למהדורה ה-13 בגודלה. נכון ל-1 ביוני 2010, היו במהדורה זו מעל 260,000 ערכים, בעוד שהמהדורה בנורווגית חדשה הכילה מעל 57,000 ערכים. נורווגית, דנית ושוודית הן שפות דומות מאוד, ודובריהן יכולים להבין זה את זה בקלות. על כן, מתקיים שיתוף פעולה פורה בין מהדורות ויקיפדיה המשתייכות לקבוצות השפות הסקנדינביות. למרות שלפי תקן ISO 639 יש לציין את השפה הנורווגית המלכותית באותיות nb, המהדורה יושבת בכתובת no.wikipedia.org, והכתובת nb.wikipedia מפנה אליה. מהדורה ויקיפדיה בנורווגית חדשה תואמת לתקן ונמצאת בכתובת nn.wikipedia.org. ב-9 באפריל 2013 ויקיפדיה בנורווגית חדשה חצתה את רף 100,000 הערכים הראשונים. מדיה וקבצים בנושא ויקיפדיה הנורווגית בוויקישיתוף אתר האינטרנט הרשמי של ויקיפדיה הנורווגית (בנורווגית ספרותית) אתר האינטרנט הרשמי של ויקיפדיה הנורווגית (בנורווגית חדשה) All Wikipedias ordered by number of articles. List of Wikipedias - Meta, meta.wikimedia.org List of Wikipedias - Meta, meta.wikimedia.org גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
דלגית

דִּלְגִּית (קפיצה בחבל) או חבל קפיצה, היא משחק ילדים. הדלגית היא בעצם חבל אשר מצויד בדרך כלל בידיות החזקה קלות, אשר עשויות להיות מחוברות באופן רופף בלבד לחבל, זאת כדי להתיר את סיבובו בתוכן. הדלגית משמשת כמשחק ילדים תחרותי, כדוגמת גומי, וכן כאמצעי לשיפור קואורדינציה וסיבולת לב-ריאה במסגרת ספורטיבית בלתי תחרותית. ניתן לקפוץ בחבל לבד או בשיתוף פעולה. בשני המקרים, השימוש מאופיין בסיבוב החבל כך שהוא מקיף את הגוף, ובקפיצה במקום המתחילה כאשר החבל "מצליף" ברצפה. שימוש נוסף לחבל הוא המשחק "הנחש בא". קפיצה לבד מאפיינת בעיקר את השימוש בחבל כאמצעי ספורט, או משחק בתורות המיועד לשני שחקנים - כאשר שחקן מחזיק בתורו וזכאי לקפוץ בחבל כל עוד לא נכשל. השיטה הקלאסית כוללת סיבוב החבל כאשר הידיים נותרות מקובעות במקום (ביחס לגוף), ורק פרקי הידיים נעים. שיטות מתוחכמות יותר כוללות הצלבת הידיים במהלך סיבוב החבל, קפיצה לאחור, או הצמדת הידיים. קפיצה בשיתוף פעולה היא משחק המיועד לשלושה שחקנים לפחות, ואינו בשימוש כאמצעי ספורטיבי. שני שחקנים מסובבים את החבל בתיאום תוך הנעת ידיהם במעגל גדול. על יתר השחקנים לחדור לתוך התחום המוקף בחבל, ולקפוץ בו מספר ספור של מחזורי סיבוב חבל. המספר נספר בדרך כלל באמצעות שיר משחק, המושר בפי כל המשתתפים, למשל: אני מזמינה אותך לחגוג איתי ביום הולדתי"; "שתיים וארבע, ארבע ושתיים"; "אחד בזמן לפי שורה בהפסקות לראשונה לאורך כל המגילה"; הסיבוב והקפיצות מתוזמנות על פי ההברות המודגשות. במשחק המערב יותר משלושה שחקנים, מהווה נקודה מסוימת בשיר סמן לכניסתו של שחקן נוסף לתוך המרחב התחום בחבל. למשך פרק זמן מסוים קופצים שני שחקנים יחד, ובתום השיר הקבוע מראש, פורש השחקן הראשון (עדיין, בלי להפריע לתנועת החבל), כאשר השחקן הבא מתחיל לקפוץ לפי השיר מחדש. הראשון בטור קובע את הסדר ואת צורת הקפיצות, ההולכת ונעשית מורכבת יותר ויותר. מי שעוצר את תנועת החבל תוך כדי קפיצותיו נפסל ומחליף את אחד הילדים המסובבים את החבל. בדרך כלל הכניסה למתחם הקפיצה מתבצע מן הצד בו החבל יורד לכיוונך, ואולם מתקדמים נכנסים גם מן הצד ההפוך ומשלבים כניסות משני הצדדים. בגרסה מורכבת יותר של המשחק מסובבים שני חבלים בשתי ידיים של כל מסובב לכיוונים מנוגדים, מה שמצריך מיומנות רבה יותר בקפיצה מבלי להיפסל. משחק זה, המהווה אף הוא אימון ספורטיבי, ניתן למשחק באמצעות דלגית, אך גם באמצעות חבל פשוט. שחקן אחד עומד במרכז שטח פנוי, כאשר יתר השחקנים עומדים סביבו. השחקן, האוחז בקצה אחד של חבל, מסובב את החבל בגובה מסוים מעל פני הקרקע בקוראו "הנחש בא!". אם הצליף את החבל ברגלי אחד מן השחקנים, נפסל השחקן. גומי (משחק ילדים) סרטון פעלולים בקפיצה על חבל, מתוך אתר יוטיוב ליזה פודראדו, הניו יורק טיימס, דאבל דאץ': הקפיצה בחבל עוברת מרחובות ניו יורק לאוניברסיטה בטוקיו, באתר הארץ, 9 בדצמבר 2016 דלגית, באתר אנציקלופדיה בריטניקה (באנגלית)
יעקב סטפנסקי

הרב יעקב סטפנסקי (נולד בשנת ה'תש"ך, 1960) הוא ראש ישיבת תורה בתפארתה באלעד, בעבר כיהן כראש ישיבת אמרי צבי במודיעין עילית. נולד בארצות הברית ליששכר מאיר סטפנסקי. בצעירותו למד בישיבת פוניבז' והיה מתלמידי הרב שך. נשא את בתו של הרב שלמה זלמן אולמן רב שכונת משכנות יעקב בבני ברק, לאחר נישואיו למד בכולל פוניבז'. בשנת תש"ס (2000) מונה לר"מ בישיבת אמרי צבי במודיעין עילית, ובשנת תשס"ג (2003) מונה לראש הישיבה. בתפקיד זה כיהן עד לסגירת הישיבה בשנת תשע"ב (2012), לאחר מכן עמד בראשות כולל אברכים במודיעין עילית. בניסן תשע"ד (2014) מינה אותו הרב שטיינמן לראש ישיבת תורה בתפארתה שהקים. הכתרתו התקיימה בבתיהם של הרב שטיינמן והרב חיים קניבסקי. והוא ידוע בקרב תלמידיו בישיבה כאדם שקול, מבין עניין, ואינו מתפשר על קוצו של יו"ד, בחורים מספרים כי הוא ראש הישיבה הכי טוב שיכלו לקוות שיהיה להם. במקביל למשרתו, משנות ה-90 מוסר הרב סטפנסקי מדי יום שיעור עיוני לאברכים בדף היומי בבית הכנסת הליכות חיים בבני ברק, חלק מהשיעורים יצאו לאור בספר "אמרי הדף". גיסו הוא הרב אברהם יצחק הכהן רובין. איצלה כץ, ‏חג מתן תורה | ראשי הישיבות שפרצו בשנים האחרונות וסחפו אלפי תלמידים, באתר כיכר השבת, 24 במאי 2023 הרב יעקב סטפנסקי, אמרי הדף - על מסכת פסחים, באתר אוצר החכמה הרב יעקב סטפנסקי, אמרי הדף - על מסכת מגילה, באתר אוצר החכמה הרב יעקב סטפנסקי, קונטרס מכתבים בכמה עניינים במסכת נזיר, באתר אוצר החכמה שיעורי הרב יעקב סטפנסקי באתר "קול הלשון" הכתרת ראש ישיבת תורה בתפארתה הרה"ג יעקב סטפנסקי שליט"א על ידי גדולי ישראל, שלמה זינגר באתר JDN
המחוזות הכלכליים של רוסיה

המחוזות הכלכליים של רוסיה הם יחידות טריטוריאליות בפדרציה הרוסית שנוצרו בשנת 1995. כיום יש ברוסיה 12 מחוזות כלכליים. חצי האי קרים לא נכלל באף אחד מן המחוזות הכלכליים בעיקר משום שבמסמכים רשמיים המחוזות הכלכליים נותרו למעשה ללא שינוי מאז אורגנו מחדש בשנת 2001. מדיה וקבצים בנושא המחוזות הכלכליים של רוסיה בוויקישיתוף אודות המחוזות הכלכליים של רוסיה באתר politika.su (ברוסית) אפיון כללי למחוזות הכלכליים של רוסיה באתר consultant.ru (ברוסית) ‏2. Экономические районы‏ // Общероссийский классификатор экономических регионов. ОК 024-95‏ Общероссийский классификатор экономических регионов. ОК 024-95 Федеральный Закон от 10.01.2006 г. № 16-ФЗ. «Об особой экономической зоне в Калининградской области и о внесении изменений в некоторые законодательные акты Российской Федерации» אפיון המחוזות הכלכליים של רוסיה
אברהם דרורי

אברהם רפאל דרורי (קוז'ניצקי) (23 במאי 1919 - 20 באוגוסט 1964, י"ב באלול תשכ"ד) היה איש האצ"ל וחבר הכנסת מטעם תנועת החרות. אברהם דרורי נולד בשנת תרע"ט (1919) בעיר לודז' שפולין. כילד הצטרף לתנועת בית"ר בעיר מגוריו. לאחר שעלה לארץ ישראל ב-1935 שירת כחבר בפלוגות הגיוס של בית"ר באזור השומרון והגליל. אז גם הצטרף למחתרת האצ"ל, ובהמשך עמד בראש בית הספר המרכזי למפקדים של הארגון בשוני. מתוך שורות האצ"ל הצטרף ב-1948 לצה"ל, ושירת כסמג"ד בדרגת רב-סרן. דרורי היה ממקימי תנועת החרות ויד ימינו של מנחם בגין. הוא שימש כראש אגף הארגון של התנועה ומזכיר ההנהלה. דרורי עמד בראש הפרויקט להקמת בית ז'בוטינסקי בתל אביב. דרורי כיהן כחבר מטעם סיעת תנועת החרות בכנסות הרביעית והחמישית. הוא היה חבר ועדת הפנים, ועדת החינוך והתרבות וועדת הכנסת. אברהם דרורי היה נשוי לשושנה לבית פט ולהם שלוש בנות: זאבה, סמדר והיציליה (צילי). אחיו הוא ישראל סדן ממייסדי נוער מזרחי, מייסד "מדרשית נעם" בפרדס חנה ומנהלה הכללי כיובל שנים. אברהם דרורי נפטר בי"ב באלול תשכ"ד, 20 באוגוסט 1964. אברהם דרורי, באתר הכנסת אברהם דרורי, באתר כנסת פתוחה דברי הספד על אברהם דרורי וצבי יהודה ז"ל - מתוך דברי הכנסת מודעת אבל אברהם דרורי, דף שער בספרייה הלאומית ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
אנה-לואיז פלאומן

אנה-לואיז פלאומן (באנגלית: Anna-Louise Plowman; נולדה ב-9 במאי 1972, ידועה גם בשם אנה-לואיז סטיבנס) היא שחקנית ניו זילנדית. פלאומן נולדה בניו זילנד. בין השנים 1982 עד 1989 למדה בבית הספר קולג' סמואל מרסדן (אנ') בניו זילנד. אחר כך למדה משחק באקדמיה למוזיקה ולאמנויות הדרמה של לונדון ובבית הספר לקוק (Lecoq) בפריז. פלאומן שיחקה בתפקיד אנאליס קרסון בסדרת הדרמה "הולבי סיטי", ובדמות ד"ר שרה גרדנר / אסיריס בסדרה "סטארגייט SG-1". ב-2003 גילמה את מלינדה מקלין, אשתו של המרגל הבריטי דונלד מקלין, והמאהבת של קים פילבי (בגילומו של בעלה טובי סטיבנס) במיני-סדרה "מרגלי קיימברידג'". ב-2005 הופיעה בתפקיד דיאנה גודארד בפרק "דאלק" בסדרה "דוקטור הו". ב-2006 שיחקה בתפקיד "C" בעיבוד המחודש של המחזה "שלוש נשים גבוהות" מאת אדוארד אלבי בתיאטרון אוקספורד פלייהאוס. ב-2001 התחתנה פלאומן בלונדון עם השחקן טובי סטיבנס, בנם של דיים מגי סמית' ושל סר רוברט סטיבנס. במאי 2007 נולד בנם הראשון ששמו אלי אליסטר. בתם, טלולה, נולדה במאי 2009. בספטמבר 2010 נולדה להם בת נוספת בשם קורה (Kura). פלאומן וסטיבנס הופיעו ביחד על הבמה ב-2012 בהפקה מחודשת של המחזה "Private Lives" בבימויו של ג'ונתן קנט שהוצג בפסטיבל צ'יצסטר. הם גילמו את התפקידים של סיביל ואליוט. ב-2013 הועלתה ההצגה בתיאטרון גילגוד. מדיה וקבצים בנושא אנה-לואיז פלאומן בוויקישיתוף אנה-לואיז פלאומן, במסד הנתונים הקולנועיים IMDb (באנגלית) אנה-לואיז פלאומן, באתר AllMovie (באנגלית) אנה-לואיז פלאומן, במסד הנתונים הקולנועיים KinoPoisk (ברוסית) אנה-לואיז פלאומן, באתר MusicBrainz (באנגלית) Anna-Louise Plowman at the Internet Movie Database Mark Lawson, "Prodigal Son", The Guardian, 31 May 2007, Online edition. [1] Tim Walker, ‏Toby Stephens: Being born into the theatre was a mixed blessing, The Telegraph, 21 May 2009 Michael Billington (30 בספטמבר 2012). "Private Lives – Minerva, Chichester". The Guardian. {{cite news}}: (עזרה) Quentin Letts (5 ביולי 2013). "Don't quibble, Sibyl, this is first-class fun". The Daily Mail. {{cite news}}: (עזרה) Louise Jury and Josh Pettitt (4 ביולי 2013). "It's odd kissing Toby Stephens with his wife in the cast, says Private Lives actress Anna Chancellor". Evening Standard. {{cite news}}: (עזרה)תחזוקה - ציטוט: שימוש בפרמטר authors (link) Paul Taylor (4 ביולי 2013). "Theatre review: Private Lives". The Independent. {{cite news}}: (עזרה) Half a Person Series 14 Episode 28 of 52
פורמולה 1 עונת 2011

עונת 2011 בפורמולה 1 היא העונה ה-62 בה התקיימה האליפות. 28 נהגים המייצגים 12 קבוצות השתתפו ב-19 מרוצים. העונה החלה ב-27 במרץ בגרנד פרי האוסטרלי והסתיימה ב-27 בנובמבר בגרנד פרי בגרנד פרי הברזילאי. סבסטיאן פטל וקבוצת רד בול רייסינג זכו בתואר האליפות בפעם השנייה ברציפות. מדיה וקבצים בנושא פורמולה 1 עונת 2011 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. חיים זרזר, פורמולה 1: עונה חדשה ומבטיחה בפתח, באתר ynet, 25 במרץ 2011 מוטוקאר בועז קורפל, ‏סבב 2011 של הקרקס המהיר בעולם יצא לדרך - כל הפרטים, באתר ‏מאקו‏, 27 במרץ 2011
צופן (פירושונים)

האם התכוונתם ל... צוֹפֶן – ראו הצפנה, ענף במתמטיקה ובמדעי המחשב לעיסוק ומחקר בשיטות אבטחת מידע ותקשורת נתונים. מילת קוד (צוֹפֶן) – מילה (או צירוף מילים קצר) המשמשת להעברת מסר סודי באמצעי תקשורת גלויים. צפנים בתנ"ך – תחום עיסוק של חיפוש מידע מוצפן בתנ"ך. צופן - מרכזי טכנולוגיה עילית – חברה לתועלת הציבור ישראלית, העוסקת בקידום ההשתלבות של אזרחי ישראל הערבים בתעשיית ההיי-טק. צוּפָן – בלוטה בצמח המפרישה צוף. קוד (פירושונים) מצפן (פירושונים)
ויקיפדיה בהינדי

ויקיפדיה בהינדי (בהינדי: हिन्दी विकिपीडिया) היא המהדורה בשפת ההינדי של מיזם ויקיפדיה. הגרסה, שהושקה ביולי 2003, כוללת 114,489 ערכים (נכון לסוף דצמבר 2016). 11 ביולי 2003 - הקמת ויקיפדיה בהינדי. 25 בינואר 2005 - מספר הערכים באנציקלופדיה מגיע ל-1,000. 16 בינואר 2007 - מספר הערכים מגיע ל-5,000. 14 במרץ 2007 - מספר הערכים בוויקיפדיה בהינדי מגיע ל-10,000. 6 בדצמבר 2007 - מספר הערכים מגיע ל-15,000. 11 ביולי 2008 - חמש שנים מאז השקת ויקיפדיה בהינדי. 9 במאי 2009 - מספר הערכים מגיע ל-30,000. 8 בספטמבר 2009 - ויקיפדיה בהינדי הופכת לוויקיפדיה הגדולה ביותר באחת משפות הודו. 14 בספטמבר 2009 - מספר הערכים בוויקיפדיה בהינדי מגיע ל-50,00. 30 באוגוסט 2011 - מספר הערכים בוויקיפדיה בהינדי מגיע ל-100,000. אתר האינטרנט הרשמי של ויקיפדיה בהינדי (בהינדי) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
טריומף 1300

טריומף 1300, 1300 Triumph, היא מכונית משפחתית מתוצרת יצרנית הרכב הבריטית טריומף שהורכבה במדינת ישראל על ידי אוטוקרס בין השנים 1967–1973. הורכבו 3,584 מכוניות טריומף 1500 ו-1300. מחירה של ה-"טריומף 1300" בשנת 1968, היה 14,495 ל"י. מכונית משפחתית אנגלית, הוצגה באנגליה בשנת 1965, בעלת 4 דלתות, שיוצרה על ידי "תקן - טריומף" בשליטת "מוטורס ליילנד", משנת 1965. יצחק שובינסקי מנכ"ל אוטוקרס ייבא קיטים מורכבים חלקית, תחילה הרכיבו את ה- "טריומף 1500", אך במהרה עברו להרכבת ה- "טריומף 1300". המנוע: 4 צילינדר, 1,296 סמ"ק, בעל הנעה קדמית, המפיק 61 כ"ס, וגרסה חלשה יותר של 45 כ"ס. התמסורת ידנית בעלת 4 מהירויות, עם דיפרנציאל ביחידה אחת, בלמי דיסק קדמיים, הגה טלסקופי הניתן להתאמה אישית. מידות: אורך הרכב: 3,886 מ"מ, רוחב: 1,568 מ"מ, גובה: 1,372 מ"מ, בסיס גלגלים: 2,451 מ"מ עיצוב הטריומף 1300 נעשה על ידי ג'ובאני מיקולטי. תחילה, הטריומף 1300 הייתה קרויה "טרוימף אג'קס". בסוף פברואר 1966 חתמו סטנדרט-טריומף ויצחק שובינסקי מנכ"ל אוטוקרס על ההסכם ביניהם. מכונית פיברגלס ראשונה עם מכללי טריומף הושקה בפסח 1967, ואילו יצורן של הטריומף המשפחתיות נדחה. בארץ החל הייצור רק בשנת 1968, כחודש לפני ייצורה של פורד אסקורט. מחיר היחידה עמד על 14,495 ל"י. הטריומף 1300 יוצרה באנגליה בשנים 1965–1970, וסך הכל יוצרו 113,008 יחידות של הדגם הבסיסי. בריטניה בריטניה הודו הודו אוסטרליה אוסטרליה איחוד דרום אפריקה דרום אפריקה ניו זילנד ניו זילנד מלטה מלטה פרו פרו אוטוקרס תעשיית רכב בישראל טריומף (כלי רכב) יצחק שובינסקי טריומף טולדו טריומף 1500, טריומף 1500TC טריומף 2000 סיפורה של אוטוקרס הישראלית באתר קולקט, קית אדמס קופץ כמו טריומף פוני - The Israel Motor Industry און יעקבסון, ‏קלאסיקה ישראלית במבחן - סוסיתא כרמל מול פורד אסקורט מול טריומף 1500, באתר ‏מאקו‏, 26 באפריל 2012 Tag Archives: טריומף 1300 - The Israel Motor Industry מדיה וקבצים בנושא טריומף 1300 בוויקישיתוף טריומף 1300, שנת 1970 , (1:38 דקות), יו-טיוב. טריומף 1300 , (2:16 דקות), יו-טיוב. טריומף 1300 , (1:03), יו-טיוב. טריומף 1300 , (4:20 דקות), יו-טיוב. טריומף 1300 , (3:35 דקות), יו-טיוב. טריומף 1300 שנת 1968 , (3:34 דקות), יו-טיוב. טריומף 1300 , (0:55), יו-טיוב. טריומף 1300 , (2:12 דקות), יו-טיוב. מנוע טריומף 1300 שנת 1969 , (0:34), יו-טיוב. טריומף 1300, צולם בניקוסיה, קפריסין, (0:38), יו-טיוב. טריומף 1300, ,(0:36), יו-טיוב. טריומף 1300 דולמיט, (1:37 דקות), יו-טיוב. עלון תעשיית המכוניות בישראל 16 דצמבר 2014, באתר התאחדות בולאי ישראל אודי עציון "אז למה לא מייצרים מכונית בישראל?" ידיעות אחרונות, ידיעות רכב, 9 בפברואר 2018, עמוד 14